Aprovació d'actes de les sessions anteriors.
Proposta de resolució de finalització de la Reclamació 126/2016 amb acord de mediació.
Proposta de resolució d'estimació de la Reclamació 155/2016.
Proposta de resolució de finalització de la Reclamació 167/2016 per satisfacció extemporània.
Proposta de resolució de finalització de la Reclamació 168/2016 per satisfacció extemporània.
Proposta de resolució de finalització de la Reclamació 169/2016 per satisfacció extemporània.
Proposta de resolució d'estimació de la Reclamació 173/2016.
Proposta de resolució de finalització de la Reclamació 174/2016 per satisfacció extemporània.
Proposta de resolució de finalització de la Reclamació 175/2016 per satisfacció extemporània.
Proposta de dictamen relatiu a la Consulta general sobre el límit del secret i la confidencialitat en els procediments tramitats per l'Administració, el límit de la igualtat de les parts en els processos judicials i la seva incidència en l'accés a informació relativa a l'estratègia de l'Administració en un procés judicial del qual sigui part.
La presidenta obre la sessió, pregunta si tots els membres han pogut consultar l'acta de la sessió del Ple extraordinari del dia 6 d'octubre de 2016, que està pendent d'aprovació i si tenen esmenes que calgui introduir-hi.
No es formula cap esmena al text de la proposta d'acta.
S'analitza el compliment dels requisits d'admissibilitat de les noves reclamacions que han entrat a la Comissió amb els números 259/2016, 260/2016, 261/2016 i 279/2016.
Les Reclamacions 262/2016 a 278/2016, estan pendents de gestió administrativa, atès que han estat tramitades electrònicament i s'analitzaran a la següent sessió plenària.
El senyor Oriol Mir comenta algunes particularitats que presenta la tramitació de la Reclamació 176/2016 i la necessitat que les al·legacions presentades per la part reclamant es traslladin a les terceres persones afectades.
Es valora la necessitat d'ampliar el termini per resoldre de la Reclamació 176/2016 tal i com es desprèn de l'estat de tramitació de l'expedient.
La senyora Elisabet Samarra informa de la tramitació que han presentat les Reclamacions 167/2016, 168/2016, 169/2016, 174/2016, 175/2016, que han donat lloc a les resolucions que finalitzen per estimació extemporània.
S'assenyala que està convocada la primera sessió de mediació de l'expedient de 122/2016, pel dia 14 d'octubre del 2016, a les 11.00h, amb la participació de la representació de l'Ajuntament de Terrassa i la persona reclamant.
Així mateix, la senyora Teresa Perelló assenyala que ha estat en contacte amb l'Ajuntament de Deltebre en relació amb l'expedient.
Proposta de resolució de finalització de la Reclamació 126/2016 amb acord de mediació
La ponent de la Proposta de resolució, la senyora Elisabet Samarra, assenyala els trets principals de la reclamació i de l'acord de mediació assolit per les parts, ja conegut per tots els membres de la Comissió.
Proposta de resolució d'estimació de la Reclamació 155/2016
La ponent de la Proposta de resolució, la senyora Elisabet Samarra, relata els elements principals que ha plantejat la tramitació i la fonamentació d'aquesta Proposta de resolució.
El senyor Oriol Mir planteja algunes consideracions al text que són debatudes per part de tots els membres del Ple.
El ponent de la resolució, el senyor Josep Mir, exposa els elements més destacats de la tramitació que aquest supòsit ha plantejat, en el si del qual s'ha celebrat una sessió de mediació amb l'assoliment d'un acord parcial per part de les parts que hi van participar, però que correspon resoldre respecte la petició en relació amb la qual no s'ha assolit cap acord de les parts.
Proposta de resolució de finalització de la Reclamació 167/2016 per satisfacció extemporània
La ponent d'aquesta Proposta de resolució, la senyora Elisabet Samarra, exposa els trets principals d'aquesta Reclamació coincidents amb els de les Reclamacions 168/2016, 169/2016 i 174/2016 i 175/2016, que són expedients plantejats per la mateixa persona reclamant contra la mateixa administració però que no han estat acumulades tenint en compte la diversitat d'informació sol·licitada.
S'analitzen conjuntament tots els expedients, que han estat resolts per estimació extemporània amb el lliurament efectiu de la informació a la persona reclamant.
Proposta de resolució de finalització de la Reclamació 168/2016 per satisfacció extemporània
Proposta de resolució de finalització de la Reclamació 169/2016 per satisfacció extemporània
Proposta de resolució d'estimació de la Reclamació 173/2016
El senyor Josep Mir exposa els principals elements d'aquesta Proposta de resolució d'estimació de la Reclamació 173/2016, que va ser objecte d'un procediment de mediació conjuntament amb la Reclamació 159/2016, però que tanmateix no va comportar l'assoliment d'un acord entre les parts, i que per tant, es resol sobre el fons per resolució del Ple.
Es debaten alguns aspectes del text de la Proposta per part dels membres de la Comissió.
Proposta de resolució de finalització de la Reclamació 174/2016 per satisfacció extemporània
Proposta de resolució de finalització de la Reclamació 175/2016 per satisfacció extemporània
Proposta de dictamen relatiu a la Consulta general sobre el límit del secret i la confidencialitat en els procediments tramitats per l'Administració, el límit de la igualtat de les parts en els processos judicials i la seva incidència en l'accés a informació relativa a l'estratègia de l'Administració en un procés judicial del qual sigui part
El ponent, el senyor Oriol Mir, assenyala els termes de la consulta plantejada per part de l'Àrea Metropolitana de Barcelona (AMB) i el plantejament formulat en la Proposta de dictamen que ha elaborat.
Exposa els punts principals de debat que implica la consulta i l'anàlisi dels límits que ha exigit l'elaboració del dictamen.
El senyor Josep Mir, membre de la Comissió, formula observacions a la Proposta de dictamen, que seran tingudes en consideració pel ponent per a l'elaboració del text definitiu del dictamen.
La presidenta de la Comissió, la senyora Elisabet Samarra, informa que s'està treballant amb la Direcció de Serveis del Departament per a la implantació del tramitador genèric com a plataforma per poder tramitar les reclamacions interposades davant la Comissió i que en una primera fase inicial s'està dissenyant el formulari específic, a fi de poder adaptar a les necessitats de la Comissió l'actual formulari genèric amb l'annex de dades específiques.
La presidenta, aixeca la sessió de la qual, com a secretària, estenc aquesta acta.